Национални парк Кеоладео или Кеоладео Гана је национални парк у покрајини Баратпур, индијске државе Раџастан, који је славан као природни резерват птица, нарочито селица као што је сибирски бели ждрал ("Grus leucogeranus") који овдје проводи зиму. Кеоладео је умјетно мочварно подручје (под заштитом Рамсарске конвенције) које штити Баратпур од честих поплава, те чини место испаше за бројну локалну стоку, а пре и познато ловачко подручје. Најближи град му је Агра у индијској држави Утар Прадеш, а чини га мозаик ливада, шума и шумовитих мочвара.